hotchpotch/miracl-hf-unified huggingface dataset:
NMS Sborul (1888)
NMS Sborul () oli Romanian kuninkaallisen laivaston Naluca-luokan torpedovene.
Alus tilattiin Le Havresta Ranskasta ja se laskettiin vesille 1888.
Aluksen kaksi yhden naulan tykkiä vaihdettiin 1907 yhteen konekivääriin.
NMS Smeul (1888)
NMS Smeul () oli Romanian kuninkaallisen laivaston Naluca-luokan torpedovene.
Alus tilattiin Le Havresta Ranskasta ja se laskettiin vesille 1888.
Aluksen kaksi yhden naulan tykkiä vaihdettiin 1907 yhteen konekivääriin. Alus upposi 16. huhtikuuta 1917 osuttuaan Toanavan suistossa miinaan.
Simon-Victor Tonyé Bakot
Simon-Victor Tonyé Bakot (s. 24. maaliskuuta 1947) on kamerunilainen roomalaiskatolinen arkkipiispa. Hänet vihittiin papiksi Doualan hiippakuntaan 15. heinäkuuta 1973 ja nimitettiin Doualan vihkipiispaksi sekä Simininan titulaaripiispaksi 26. tammikuuta 1987. Piispaksi vihkiminen seurasi 26. huhtikuuta. Pääkonsekraattorina toimi Donato Squicciarini, jota avustivat Simon Tonyé ja André Wouking.
Tonyé Bakot nimitettiin Edéan piispaksi 22. maaliskuuta 1993 ja Yaoundén arkkipiispaksi 18. lokakuuta 2003. Hän erosi 29. heinäkuuta 2013.
Jacques Danka Longa
Jacques Danka Longa (s. 26. heinäkuuta 1961 Sokodé) on togolainen roomalaiskatolinen piispa. Hänet vihittiin papiksi Sokodén hiippakuntaan 25. tammikuuta 1992 ja siirrettiin Karan hiippakuntaan 1. heinäkuuta 1994. Hänet nimitettiin 23. huhtikuuta 2008 Karan koadjuuttoripiispaksi. Hänet konsekroi piispaksi Denis Komivi Amuzu-Dzakpahin ja Ambroise Kotamba Djoliban avustama Michael August Blume 26. heinäkuuta 2008.
Longasta tuli Karan piispa 7. tammikuuta 2009.
Ambroise Kotamba Djoliba
Ambroise Kotamba Djoliba (s. 1938) on togolainen roomalaiskatolinen piispa. Hänet vihittiin papiksi Sokodén hiippakuntaan 11. huhtikuuta 1966 ja nimitettiin Sokodén piispaksi 5. huhtikuuta 1993. Djoliban konsekroi piispaksi Jean Marie Louis Bonfilsin ja Léon Hégelén avustama Philippe Fanoko Kossi Kpodzro 7. elokuuta.
André Wouking
André Wouking (14. kesäkuuta 1930 – 10. marraskuuta 2002) oli kamerunilainen roomalaiskatolinen arkkipiispa. Hänet vihittiin papiksi Bafoussamin hiippakuntaan 9. huhtikuuta 1961 ja nimitettiin saman hiippakunnan piispaksi 15. maaliskuuta 1979. Piispaksi vihkiminen seurasi 9. kesäkuuta. Pääkonsekraattorina toimi Paul Mbiybe Verdzekov, jota avustivat Jacques Joseph François de Bernon ja Thomas Mongo.
27. marraskuuta 1998 Wouking sai nimityksen Yaoundén arkkipiispaksi, jona hän toimi kuolemaansa saakka.
Jean-Bosco Ntep
Jean-Bosco Ntep (s. 3. huhtikuuta 1951) on kamerunilainen roomalaiskatolinen piispa. Hänet vihittiin papiksi 25. maaliskuuta 1979 ja nimitettiin Esékan hiippakunnan piispaksi 22. maaliskuuta 1993. Piispaksi vihkiminen seurasi 4. heinäkuuta. Pääkonsekraattorina toimi Christian Wiyghan Tumi, jota avustivat Santos Abril y Castelló ja André Wouking.
Ntep nimitettiin 15. lokakuuta 2004 Edéan piispaksi, jonka virkaan hänet asetettiin 4. joulukuuta.
Jean Mbarga
Jean Mbarga (s. 18. toukokuuta 1956) on kamerunilainen roomalaiskatolinen piispa. Hänet vihki papiksi Yaoundén arkkihiippakuntaan Jean Zoa 5. joulukuuta 1981, ja hänet nimitettiin Ebolowa-Kribin hiippakunnan piispaksi 15. lokakuuta 2004. Piispaksi vihkiminen seurasi 5. joulukuuta. Pääkonsekraattorina toimi Eliseo Antonio Ariotti, jota avustivat Simon-Victor Tonyé Bakot ja Raphaël Marie Ze. Mbarga sai 29. heinäkuuta 2013 lisäksi nimityksen Yaoundén apostoliseksi hallitsijaksi.
Eliseo Antonio Ariotti
Eliseo Antonio Ariotti (s. 17. marraskuuta 1948 Vailate) on italialainen arkkipiispa ja katolisen kirkon diplomaatti. Hänet vihki papiksi Cremonan hiippakuntaan Giuseppe Amari 7. toukokuuta 1975. Hänet nimitettiin Vibianan titulaariarkkipiispaksi ja apostoliseksi nuntiukseksi Kameruniin 17. heinäkuuta 2003. 5. elokuuta 2003 hän sai lisäksi nimityksen apostoliseksi nuntiukseksi Päiväntasaajan Guineaan. Hänet konsekroi piispaksi Robert Sarah'n ja Dante Lafranconin avustama Angelo Sodano 5. lokakuuta 2003.
Ariotti siirtyi apostoliseksi nuntiukseksi Paraguayhin saatuaan nimityksen 5. marraskuuta 2009.
Uni ja kuolema
Uni ja kuolema on Uuno Kailaan viides runokokoelma vuodelta 1931. Kokoelman runoja sisältyy myös Kailaan runoistaan kokoamaan valikoimaan "Runoja", joka ilmestyi heti seuraavana vuonna 1932.
Teosta on pidetty Kailaan merkittävimpänä, ja se toi hänelle nimityksen "unen ja kuoleman runoilija" ja oli päätös hänen kymmenvuotiselle luomiskaudelleen. Kailas sairastui tuberkuloosiin ja kuoli 1933.
Kirja kerrallaan on julkaissut kokoelmasta näköispainoksen. Runot on myös Gutenberg-projektissa.
Philippe Fanoko Kossi Kpodzro
Philippe Fanoko Kossi Kpodzro (s. 30. maaliskuuta 1930) on togolainen roomalaiskatolinen arkkipiispa. Hänet vihittiin papiksi 20. joulukuuta 1959 ja nimitettiin apostoliseksi hallitsijaksi Atakpamén hiippakuntaan sekä Bacanarian titulaaripiispaksi 19. joulukuuta 1975. 10. huhtikuuta 1976 hänet nimitettiin Atakpamén piispaksi. Kpodzron konsekroi Robert-Casimir Tonyui Messan Dosseh-Anyronin ja Robert Sastren avustama Paul Zoungrana 2. toukokuuta 1976.
Kpodzro sai 17. joulukuuta 1992 nimityksen Lomén arkkipiispaksi, jona hän toimi, kunnes jäi eläkkeelle 8. kesäkuuta 2007.
A Smile from the Trenches
A Smile from the Trenches oli vuonna 2006 perustettu post-hardcore-yhtye Grand Junctionissa, Yhdysvaltojen Coloradossa. Yhtye julkaisi debyyttialbuminsa Leave the Gambling for Vegasin vuonna 2009. Yhtye hajosi vuonna 2012.
Stoney Anderson on yhtyeen ainoa perustajajäsen. Pitkäaikainen rumpali Brent Javier, Stoneyn lukiokaveri liittyi yhtyeeseen myöhemmin alkuvuodesta 2007. Yhtye on pysynyt melko matalalla profiililla debyyttialbuminsa julkaisusta lähtien myrskyisien miehistönvaihdosten takia. Yhtye julkaisi ensimmäisen singlensä "Juicyfruit", joka ei ollut bändille mikään suuri noste. Tosin Lady Gagan Bad Romance -laina on nostanut bändin pieneen kulttimaineeseen Los Angelesin HC-piireissä.
Albumin on huhuttu olevan osa minialbumisarjaa, mutta tätä ei ole vahvistettu. Albumin seuraajan olisi pitänyt tulla vuoden 2011, mutta miehistönvaihdokset estivät tämän.
Serhi Bubka (tennispelaaja)
Serhi Bubka (s. 10. helmikuuta 1987 Donetsk) on ukrainalainen tennispelaaja. Parhaimmillaan hän on ollut kaksinpelissä ATP-listan sijalla 145 marraskuussa 2011. Hän on seiväshypyn maailmanennätyksen haltijan ja olympiavoittajan, Serhi Bubkan poika.
Vuonna 2011 Bubka selviytyi ensimmäisen kerran Grand Slam -turnauksen pääsarjaan Yhdysvaltain avoimissa. Kovasyöttöinen Bubka voitti ensimmäisellä kierroksella Andreas Haider-Maurerin. Toisella kierroksella Bubka hävisi Jo-Wilfried Tsongalle suoraan kolmessa erässä.
Bubka on edustanut Ukrainaa Davis Cupissa vuodesta 2005 lähtien 16 maaottelussa.
Marraskuussa 2012 Bubka putosi asunnostaan ja sai vakavia vammoja.
Ryan Clayton
Clayton Ryan Swann, paremmin tunnettu lyhenteillä Clayton Ryan/Ryan Clayton (s. 12. joulukuuta 1982 Maryland, Baltimore) on yhdysvaltalainen muusikko ja levytuottaja. Hän asuu nykyään Los Angelesissa, Kaliforniassa. Hänen nykyinen pääproktinsa on emoa ja death metalia yhdistelevä The Natural Born Killers.
Clayton valmistui vuonna 2001 Mt. Hebronin high schoolista, jonka jälkeen hän keskittyi musiikkiin. Hän on soittanut yhtyeissä, kuten The Dreaming, Valentine ja A Smile from the Trenches.
Hiirihaukat
Hiirihaukat ("Buteo") on haukkojen heimoon kuuluva päiväpetolintusuku, johon kuuluu Birdlife Suomen mukaan 26 lajia. Sukuun kuuluu noin 9 prosenttia kaikista päiväpetolinnuista ja 12 prosenttia haukkojen heimon lajeista.
Hiirihaukat ovat suurehkoja, pitkä-, pyöreä- ja leveäsiipisiä lintuja, joilla on pyöreä ja leveä pyrstö, vankka ruumiinrakenne ja enimmäkseen tumma höyhenpuku. Jalat ovat melko lyhytvarpaiset, mutta hyvin tehokkaat saalistamiseen. Siipiväli vaihtelee metristä vähän yli puoleentoista metriin. Naaraat ovat hieman koiraita kookkaampia. Suvun edustajien koko vaihtelee 200 grammaa painavista koiraspuolisista soreahiirihaukoista yli kaksi kiloa painaviin mongolianhiirihaukkanaaraisiin.
Hiirihaukkoja tavataan viidellä mantereella sekä useilla valtamerisaarilla, mutta Australiasta ne puuttuvat. Euroopassa tavataan kolmea lajia, joiden kaikkien levinneisyys ulottuu myös muille mantereille. Piekana ja sitä etelämpänä elävä hiirihaukka kuuluvat myös Suomen pesimälinnustoon. Arohiirihaukka pesii Euroopassa vain Balkanin niemimaalla.
Hiirihaukat ovat enimmäkseen savannien ja muiden aukeiden alueiden petolintuja. Useimmat lajit elävätkin trooppisten seutujen avoimilla mailla. Niitä tavataan myös metsissä.
Hiirihaukat ovat liitolentäjiä, jotka kaartelevat vaivattomasti heikossakin tuulessa tai nousevissa ilmanpyörteissä. Ne ovat helposti havaittavia ja kuuluvat parhaiten tunnettuihin haukkalajeihin, sillä niillä on tapana liidellä laiskasti ympyrää ilmassa ja oleilla näkyvällä tähystyspaikalla. Hiirihaukat saalistavat yleensä tähystyspaikaltaan ja pudottautuvat sieltä nappaamaan saaliin.
Anita Seppä
Anita Irmeli Seppä (s. 1969) on Taideyliopiston Kuvataideakatemian taidehistorian ja -teorian professori. Aiemmin Seppä on työskennellyt eri yliopistoissa. Vuonna 2004 Seppä valittiin Taideteollisen korkeakoulun Porin Visuaalisen kulttuurin yksikön (sittemmin Porin Taiteen ja median laitos) visuaalisen kulttuurin teorian professoriksi. Vuosina 2004–2006 hän toimi laitoksen varajohtajana, koulutusohjelmajohtajana sekä myöhemmin varadekaanina. Sepällä on dosentuurit Helsingin yliopiston estetiikan sekä Jyväskylän yliopiston taidekasvatuksen oppiaineissa. Hän on julkaissut oppikirjoja, tieteellisiä artikkeleita ja artikkelikokoelmia.
Vuonna 2015 Seppä oli luomassa Taideyliopiston Taiteellisen tutkimuksen paviljonkia Venetsiaan. Hän toimi paviljongin komissaarina vuosina 2015 ja 2017.
Seppä on tehnyt musiikkia taiteilijanimellä Liisa Lux.
Servilien Nzakamwita
Servilien Nzakamwita (s. 20. huhtikuuta 1943) on ruandalainen roomalaiskatolinen piispa. Hänet vihittiin papiksi Kibungon hiippakuntaan 11. heinäkuuta 1971 ja nimitettiin Byumban hiippakunnan piispaksi 13. maaliskuuta 1996. Hänet konsekroi 2. kesäkuuta Frédéric Rubwejanga, jota avustivat Thaddée Ntihinyurwa ja Augustin Misago.
Eugène Moke Motsüri
Eugène Moke Motsüri (25. maaliskuuta 1916 Mongobele – 6. huhtikuuta 2015) oli kinshasankongolainen roomalaiskatolinen piispa. Hänet vihittiin papiksi 9. kesäkuuta 1946 ja nimitettiin Kinshasan arkkihiippakunnan vihkipiispaksi sekä Lestronan titulaaripiispaksi 1. syyskuuta 1970.
Moke Motsürin konsekroi piispaksi 6. joulukuuta 1970 Eugène Kabanga Songasongan ja Martin-Léonard Bakole wa Ilungan avustama Joseph-Albert Malula. Moke Motsüri jäi eläkkeelle 11. toukokuuta 1991.
Eugène Kabanga Songasonga
Eugène Kabanga Songasonga (19. elokuuta 1932 – 27. tammikuuta 2000) oli kinshasankongolainen roomalaiskatolinen arkkipiispa. Hänet vihittiin papiksi 21. elokuuta 1961 ja nimitettiin Lubumbashin arkkihiippakunnan arkkipiispaksi 13. huhtikuuta 1967. Hänet konsekroi piispaksi 13. elokuuta José Floriberto Corneliksen ja Martin-Léonard Bakole wa Ilungan avustama Émile André Jean-Marie Maury.
Kabanga Songasonga erosi tehtävistään 25. maaliskuuta 1998.
Floribert Songasonga Mwitwa
Floribert Songasonga Mwitwa (s. 29. elokuuta 1937) on kinshasankongolainen roomalaiskatolinen arkkipiispa. Hänet vihittiin papiksi 14. elokuuta 1963 ja nimitettiin Kolwezin hiippakunnan piispaksi 25. huhtikuuta 1974. Piispaksi vihkiminen seurasi 24. elokuuta. Pääkonsekraattorina toimi Joseph-Albert Malula, jota avustivat Victor Petrus Keuppens ja Tharcisse Tshibangu Tshishiku.
22. toukokuuta 1998 Songasonga Mwitwa sai nimityksen Lubumbashin arkkihiippakunnan arkkipiispaksi, jona hän toimi, kunnes erosi tehtävistään 1. joulukuuta 2010.
Tharcisse Tshibangu Tshishiku
Tharcisse Tshibangu Tshishiku (s. 23. huhtikuuta 1933) on kinshasankongolainen roomalaiskatolinen piispa. Hänet vihittiin papiksi 9. elokuuta 1959 ja nimitettiin Kinshasan vihkipiispaksi sekä Scampan titulaaripiispaksi 1. syyskuuta 1970. Piispaksi vihkiminen seurasi 6. joulukuuta. Pääkonsekraattorina toimi Joseph-Albert Malula, jota avustivat Eugène Kabanga Songasonga ja Martin-Léonard Bakole wa Ilunga.
Tshibangu Tshishiku sai 26. marraskuuta 1991 uuden nimityksen Mbujimayin piispaksi. Hän jäi eläkkeelle 1. elokuuta 2009.
Léonard Dhejju
Léonard Dhejju (s. 14. maaliskuuta 1931) on kinshasankongolainen roomalaiskatolinen piispa. Hänet vihittiin papiksi 23. elokuuta 1959 ja nimitettiin Uviran hiippakunnan piispaksi 26. maaliskuuta 1981. Dhejjun konsekroi 19. heinäkuuta Aloys Mulindwa Mutabesha Mugoma Mweru, jota avustivat Gabriel Ukec ja Tharcisse Tshibangu Tshishiku.
Dhejju sai 2. heinäkuuta 1984 nimityksen Bunian hiippakunnan piispaksi, jonka tehtävistä hän erosi 6. huhtikuuta 2002.
Jérôme Gapangwa Nteziryayo
Jérôme Gapangwa Nteziryayo (s. 1. tammikuuta 1942) on kinshasankongolainen roomalaiskatolinen piispa. Hänet vihittiin papiksi Uviran hiippakuntaan 20. elokuuta 1972 ja nimitettiin saman hiippakunnan piispaksi 1. heinäkuuta 1985. Gapangwa Nteziryayon konsekroi 20. lokakuuta Aloys Mulindwa Mutabesha Mugoma Mweru, jota avustivat Léonard Dhejju ja Faustin Ngabu.
Gapangwa Nteziryayo erosi tehtävistään 10. kesäkuuta 2002.
Faustin Ngabu
Faustin Ngabu (s. 1935) on kinshasankongolainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Goman koadjuuttoripiispaksi sekä Tigamibenan titulaaripiispaksi 25. huhtikuuta 1974. 7. syyskuuta 1974 Ngabusta tuli Goman piispa, ja 27. lokakuuta Aloys Mulindwa Mutabesha Mugoma Mweru konsekroi hänet Gabriel Ukecin ja Augustin Fataki Alueken avustamana.
Ngabu jäi eläkkeelle 18. maaliskuuta 2010.
(246687) 2009 AD
(246687) 2009 AD on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2009. Koska 2009 AD absoluuttinen magnitudi (H) on 17,0, sen läpimitta on todennäköisesti välillä 1–2 kilometriä. 2009 AD:n radan inklinaatio on hyvin pieni, vain noin 0,48°.
Nestor Ngoy Katahwa
Nestor Ngoy Katahwa (s. 24. maaliskuuta 1943) on kinshasankongolainen roomalaiskatolinen piispa. Hänet vihittiin papiksi 23. elokuuta 1970 ja nimitettiin Manonon hiippakunnan piispaksi 25. syyskuuta 1989. Ngoy Katahwan konsekroi Jérôme Gapangwa Nteziryayon ja Barthélémy Malungan avustama Jérôme Nday Kanyangu Lukundwe 26. helmikuuta 1990.
Ngoy Katahwa sai 16. marraskuuta 2000 uuden nimityksen Kolwezin piispaksi.
Joachim Mbadu Kikhela Kupika
Joachim Mbadu Kikhela Kupika (s. 10. maaliskuuta 1932) on kinshasankongolainen roomalaiskatolinen piispa. Hänet vihittiin papiksi 12. huhtikuuta 1959 ja nimitettiin Boman koadjuuttoripiispaksi sekä Zican titulaaripiispaksi 30. tammikuuta 1975. Albert Tshomba Yungu konsekroi hänet Joseph-Albert Malulan ja Pierre Kimbondon avustamana 17. elokuuta.
22. marraskuuta 1975 Mbadu Kikhela Kupikasta tuli Boman piispa. Hän erosi tehtävistään 21. toukokuuta 2001 ja sai samana päivänä nimityksen Belesasan titulaaripiispaksi.
(280002) 2001 UT157
(280002) 2001 UT (kirjoitetaan myös (280002) 2001 UT157) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2001. Koska 2001 UT:n absoluuttinen magnitudi (H) on 16,9; sen läpimitta on todennäköisesti välillä 1–2 kilometriä.
Daiquiri
Daiquiri on rommia, limettimehua ja sokeria sisältävä drinkki. Juoma on peräisin samalta ajalta kuin Cuba Libre ja nimensä se on saanut kuubalaiselta rautakaivoskaupungilta.
Tverin rautatieasema
Tverin rautatieasema () on Venäjän Tverin alueen (läänin) pääkaupungissa Tverissä, Pietarin ja Moskovan välisellä tiheästi liikennöidyllä radalla sijaitseva Venäjän rautateiden rautatieasema. Tverin aseman kautta kulkee kymmenien kaukojunien reitti eri puolelle Venäjää. Lisäksi ajetaan paikallis-/lähijunaliikennettä.
Heikki Marila
Heikki Juhani Marila (s. 16. toukokuuta 1966 Lahti) on suomalainen kuvataiteilija. Marila on tunnettu suurikokoisista öljyvärimaalauksista ja latautuneista aiheista – kuten raamatullisista motiiveista, omakuvista ja kukka-asetelmista .
Marila syntyi ylikonstaapeli Tuomo Marilan ja myyjä Helka Tonterin perheeseen. Hänen puolisonsa vuodesta 2003 on tutkija Tutta Palin. Marila tuli ylioppilaaksi 1986 ja opiskeli Turun piirustuskoulussa vuosina 1988–1992.
Heikki Marila on suomalaisen taidekentän tunnetuimpia tekijöitä. Marilan ekspressiivisistä maalauksista voi aistia paradoksaalista draamaa: teokset leikittelevät kontrastien, henkisyyden, kauneuden ja ylevyyden lisäksi kiihkeällä lihallisuudella ja rumuudella. Maalausten fyysinen materiantuntu korostuu esittävyyden ja ei-esittävyyden välisessä vuoropuhelussa sekä paksuissa öljyvärikerroksissa.
Viime vuosien maalaussarjoissa hän on käsitellyt maalaustaiteen historiasta tuttuja aiheita ja teoksia, kuten vahvoin symbolein latautuneita 1600-luvun hollantilaisia kukkamaalauksia sekä 1800-luvun romantiikkaa ja Henri Fantin-Latourin maalauksia. Itsenäisyyden 100-vuotispäivän kynnyksellä Marila käänsi katseensa itsenäisen Suomen ensiaskeliin: kansalaissodan synkkään ajanjaksoon. Teosten lähtökohtana toimi muisti sekä kollektiivisen ja henkilökohtaisen historian vaietut traumat.
Marilan teoksia on ollut esillä laajasti eri puolilla Suomea, muita Pohjoismaita ja Eurooppaa. Hänen teoksiaan kuuluu lukuisiin merkittäviin museokokoelmiin, kuten Sara Hildénin taidemuseon, Wäinö Aaltosen taidemuseon sekä Jenny ja Antti Wihurin rahaston kokoelmiin. Marilan töitä on ollut esillä Pariisissa 1995, Bielefeldissa 1998 ja Tuitlingenissa Saksassa 2002. Martin koulussa Hyvinkäällä on Marilan vuonna 1996 valmistunut tilateos, toinen julkinen teos "Muistomerkki" (2002) on Riihimäellä. Vuonna 2011 Marilalle myönnettiin miljoonan Ruotsin kruunun suuruinen Carnegie Art Award -kuvataidepalkinto. Marila on toinen suomalainen taiteilija, joka on saanut joka toinen vuosi pohjoismaiselle taiteilijalle jaettavan palkinnon. Hämeen taidetoimikunnan taidepalkinnon Marila sai vuonna 2000.
Wade Belak
Wade Belak (3. heinäkuuta 1976 Saskatoon, Saskatchewan – 31. elokuuta 2011 Toronto, Ontario) oli kanadalainen ammattijääkiekkoilija. Hän pelasi puolustajana 549 NHL-ottelua Colorado Avalanchessa, Calgary Flamesissa, Toronto Maple Leafsissa, Florida Panthersissa ja Nashville Predatorsissa.
Belak aloitti jääkiekon kotipaikkansa Battlefordin koulun joukkueessa "North Battleford North Stars". Hän siirtyi 17-vuotiaana WHL-juniorisarjan Saskatoon Bladesiin. Toisen WHL-kauden jälkeen Quebec Nordiques varasi Belakin ensimmäisellä kierroksella. Kaudella 1994–1995 Belak siirtyi Quebecin organisaation farmijoukkueeseen Cornwall Acesiin AHL-liigan pudotuspelien ajaksi. Hän kuitenkin palasi vielä neljänneksi kaudeksi 1995–1996 WHL:ään.
Belak liittyi Coloradoon muuttaneeseen Quebecin organisaatioon kaudeksi . Hän pelasi kauden aikana viisi NHL-ottelua Coloradossa, mutta valtaosan kaudesta AHL-liigassa Hershey Bearsissa, jossa Belak voitti Calder Cupin. Kaudella Belak pelasi NHL:ssä kahdeksan ottelua.
Belak teki läpimurtonsa NHL:ään kaudella . Hän ehti pelata 22 ottelua Coloradossa ennen kuin Colorado myi hänet suuressa pelaajakaupassa René Corbetin ja Robyn Regehrin kanssa Calgary Flamesiin, josta Colorado sai Theoren Fleuryn ja Chris Dingmanin. Belak pelasi Calgaryssa kauteen asti, ja sai vaihtelevasti peliaikaa. Lopulta Calgary laittoi Belakin waivers-listalle, josta Toronto Maple Leafs otti hänet.
Torontossa Belak pelasi vakiokokoonpanossa seitsemän kautta. aikana 2004–2005 Belak pelasi Iso-Britannian EIHL-liigan Coventry Blazessa, jossa hän voitti sarjan mestaruuden. Toronto myi Belakin kaudella Florida Panthersiin varaustilaisuuden varausvuoroa vastaan.
Jo seuraavan kauden alussa Florida myi Belakin Nashville Predatorsiin vaihdossa Nick Tarnaskyyn. Kolmen Nashvillessä pelatun kauden aikana Belak pelasi vain alle puolet runkosarjasta. helmikuussa Nashville lähetti Belakin farmijoukkueeseen, mutta 8. maaliskuuta Belak ilmoitti lopettavansa pelaajauransa.
Belak löydettiin kuolleena torontolaisesta One King Street West -hotellista. Hänen kerrottiin tehneen itsemurhan hirttämällä itsensä. Belak oli kaiken kaikkiaan kolmas kanadalainen jääkiekkoilija, joka löydettiin kuolleena neljän kuukauden sisällä vuonna 2011. Toukokuussa kuoli Derek Boogaard ja elokuun puolessa välissä Rick Rypien.
Alla Bajanova
Alla Bajanova (; 18. toukokuuta 1914 – 30. elokuuta 2011) oli venäläinen laulaja jota on toisinaan verrattu Édith Piafiin hänen yksinkertaisen, mutta dramaattisen esiintymisensä vuoksi. Hän syntyi oopperalaulajan perheeseen. Perhe muutti Pariisiin 1918. Hän esiintyi ensi kerran julkisuudessa yhdeksänvuotiaana.
Mark Ovendale
Mark John Ovendale (22. marraskuuta 1973 – 29. elokuuta 2011) oli englantilainen jalkapalloilija ja maalivahti. Hän joutui lopettamaan uransa heinäkuussa 2007 lonkkavamman vuoksi. Hän kuoli syöpään elokuussa 2011.
Ajopuku
Ajopuku on suojavaruste, jota käytetään useimmiten ajettaessa moottorikäyttöistä ajoneuvoa. Moottoripyöräilyssä, sen pääasiallinen tehtävä on suojata motoristia kaatumistilanteessa. Ajopuvut voidaan jakaa kahteen kategoriaan: nahka- ja tekstiiliajopuvut. Ajopuku voi olla yksiosainen tai kaksiosainen, jolloin ajotakki ja -housu voidaan valita vapaasti. Yksiosaista ajopukua käytetään yleensä rata-ajossa paremman suojaavuuden takia.
Nahkapuvun, -takin ja -housun valmistusmateriaalina käytetään yleensä 1,2–1,4 mm paksua lehmän nahkaa. Kaatumisen kannalta kriittisissä paikoissa, kuten olka- ja kyynärpäissä on nahkaa tuplakerros tai sitten siinä on käytetty kengurun nahkaa, joka on lehmän nahkaa huomattavasti kestävämpää.
Tekstiilipuvut voidaan karkeasti jakaa kahdentyyppisiin asusteisiin: vedenpitäviin ja ei vedenpitäviin. Tekstiilipukujen pintamateriaalina käytetään yleensä Corduraa tai muuta vastaavaa vahvaa polyesterkuitua. Pintamateriaalin minimi paksuutena pidetään 300 denierin kudosta. Kriittisissä paikoissa yleensä käytetään yli 500 denierin vahvuuksia.
Tony Sale
Anthony Edgar "Tony" Sale, FBCS (30. tammikuuta 1931 – 28. elokuuta 2011) oli sähköinsinööri, tietotekniikan laiteinsinööri ja IT-historioitsija. Hän johti Colossus-tietokone jäljennöksen tekemistä Bletchley Parkissa Englannissa.
Vaikenen laulaen
Vaikenen laulaen on Yonan toinen studioalbumi. Se julkaistiin Timmion Recordsin kautta toukokuussa 2011. "Vaikenen laulaen" sijoittui parhaimmillaan Suomen virallisen albumilistan 16. sijalle.
Heribert Barrera i Costa
Heribert Barrera i Costa (6. heinäkuuta 1917 – 27. elokuuta 2011) oli katalonialainen kemisti ja poliitikko, Esquerra Republicana de Catalunyan jäsen ja Francon valtakauden jälkeen palautetun Katalonian parlamentin ensimmäinen puheenjohtaja 1980–1984.
Minor Planet Center
Minor Planet Center (lyhenne MPC) on Smithsonian Astrophysical Observatoryssä toimiva ja Kansainvälinen tähtitieteellinen unionin suojeluksessa oleva virallinen järjestö, jonka tehtävänä on kerätä havaintodataa pikkuplaneetoista (kuten asteroideista tai transneptunisista kohteista), ja komeetoista. Minor Planet Center myös antaa pikkuplaneetoille ja komeetoille niiden väliaikaiset tunnukset.
Bermudo III (León)
Bermudo III (myös Vermudo III; k. 1037) oli sukunsa viimeinen Leónin kuningas vuosina 1028–1037.
Bermudo III nousi Leónin kuninkaaksi vuonna 1028 isänsä Alfonso V:n kuoltua Portugalin sotaretkellä Viseun piirityksessä. Isänsä kuollessa hän oli vain yhdeksänvuotias ja hallintoa hoiti hänen äitipuolensa Navarran Urraca, joka näin pääsi valvomaan isänsä Sancho III Suuren etuja Leónissa.
Navarran kuningas Sancho III Suuri alkoi sekaantua Leónin sisäisiin asioihin otettuaan vaimonsa nimissä Kastilian haltuunsa. Hän nimitti toiseksi vanhimman poikansa Ferdinand I:n Kastilian perijäksi. Lisäksi hänen onnistui naittaa Bermudo III:n sisar Sancha pojalleen Ferdinandille. Tätä ennen oli suunniteltu Kastilian kreivin García Saánchezin ja Sanchan avioliittoa, joka kariutui 1029 kreivin kuolemaan. Sanchan myötäjäisiksi oli sovittu Alue Cea- ja Pisuerga-jokien välistä, mikä myötäjäinen tuli nyt sellaisenaan Ferdinandille.
Nakertaakseen Bermudo III:n auktoriteettia alueella Sancho II Suuri otti itselleen tittelin "rex Dei gratia Hispaniarum" ja kutsui Bermudoa vain Galician kuninkaaksi. Sancho valtasi Leónin pääkaupungin ja Bermudon oli paettava maasta.
Sancho III Suuren kuoltua seuraavana vuonna 1035 Bermudo III palasi maanpaosta. Hänen menestyksensä jäi kuitenkin lyhytaikaiseksi, sillä jo kahden vuoden kuluttua vuonna 1037 Ferdinand I voitti leónilaiset Tamarón taistelussa, jossa Bermudo sai surmansa. Tällöin Ferdinand I vaati vaimonsa nimissä Leónin kruunua itselleen ja hänet kruunattiin juhlallisesti Leónin ja Kastilian kuninkaaksi vuonna 1029.
4999 MPC
4999 MPC on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. W. Elst vuonna 1987. Pikkuplaneetta sai nimensä Minor Planet Circulars-tiedejulkaisun mukaan, mutta nimi viittaa myös Minor Planet Centeriin. Ennen nimeämistään asteroidi tunnettiin väliaikaisella tunnuksella 1987 CJ. Koska MPC:n absoluuttinen magnitudi (H) on 12,0, sen läpimitta on todennäköisesti välillä 11–24 kilometriä.
Dave Anderson
Dave Anderson (s. 1949 Romford, Essex, Iso-Britannia) on englantilainen basisti. Hän on soittanut monissa proge-, psych- ja underground-yhtyeissä kuten The Groundhogs, Amon Düül II, Hawkwind, Van Der Graaf Generator, Amon Din ja Inner City Unit. Lisäksi hän on tehnyt yhteistyötä mm. Nick Lowen sekä Hawkwind-miesten Robert Calvertin ja Nik Turnerin kanssa. Anderson omistaa myös oman studion ja hän on myös harjoittanut levynjulkaisutoimintaa.
Garcia III (Navarra)
Garcia III Sanchez (joskun myös Garcia IV) (k. 1. syyskuuta 1054) oli Navarran (eli Pamplonan) kuningas vuosina 1035–1054. Hän oli kuningas Sancho III Suuren vanhin poika ja peri isänsä kuoltua Navarran lisäksi Kastiliasta maita Santanderista Burgokseen ja La Riojan sekä baskilaiset Álavan, Guipúzcoan ja Vizcayan provinssit.
Garcia III:n nuorempi veli Ferdinand I peri osan Kastiliaa. Kun Ferdinand sai haltuunsa Leónin, veljesten välit kiristyivät ja lopulta he ajautuvat sotaan keskenään. Taistelu päättyi Ferdinandin voittoon ja Garcia III jäi kuolleena Atapuercan taistelukentälle Galiciaan.
Garcia II:n kuoltua Navarran kuninkaaksi nousi hänen poikansa Sancho IV (1054–1076).
Bella (täsmennyssivu)
Bella viittaa seuraaviin:
Fosfoglukomutaasi
Fosfoglukomutaasi on entsyymi, joka katalysoi pääasiassa glukoosi-6-fosfaatin ja glukoosi-1-fosfaatin reversiibeliä muuntamista toisikseen, mutta katalysoi myös muiden heksoosisokereiden 1- ja 6-fosfaattien muuntamista toisikseen joskin hitaammin. Entsyymi osallistuu glykogeenin hajottamiseen ja biosynteesiin. Fosfoglukomutaasin EC-numero on EC 5.4.2.2.
Rakenteeltaan fosfoglukomutaasi on monomeeri, jonka rakenteesta voi erottaa neljä eri alayksikköä. Entsyymin atiivisessa keskuksessa on seriiniaminihappo, jonka hydroksyliryhmään on esteröitynyt fosfaattiryhmä. Jos substraattina on glukoosi-1-fosfaatti siirtää entsyymi fosforyyliryhmän seriiniltä C6-hiileen liittyneelle hydroksyyliryhmälle, jolloin välituotteena muodostuu glukoosi-1,6-bisfosfaattia. Vastaavasti glukoosi-6-fosfaatin ollessa seriinin fosforyyliryhmä esteröidään C1-hiileen liittyneeseen hydroksyyliryhmään. Tämän jälkeen entsyymi siirtää toisen glukoosi-1,6-bisfosfaatin fosforyyliryhmän entsyymin seriiniaminohapolle ja tuote vapautuu. Myös välituotteena olevan glukoosi-1.6-bisfosfaatti pysyy entsyymissä koko reaktion ajan sitoutuneena, koska tämän kompleksin dissosioituminen on hidasta.
Toimiakseen entsyymi tarvitsee kaksiasrvoisen metallikationin esimerkiksi magnesium- tai kadmiumionin. Ioni sitoutuu seriiniin esteröityneen fosfaattiryhmän kanssa. Fosfoglukomutaasin inhibiittoreita ovat muun muassa 2,3-bisfosfoglyseriinihappo ja fruktoosi-1,6-bisfosfaatti.
82 Alkmene
82 Alkmene on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi R. Luther vuonna 1864. Pikkuplaneetta sai nimensä kreikkalaisen mytologian Alkmenen mukaan. Alkmenen läpimitta on noin 61 kilometriä ja sen pyörähdysaika on noin 13 tuntia.
81 Terpsichore
81 Terpsichore on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. W. Tempel vuonna 1864. Pikkuplaneetta sai nimensä kreikkalaisen mytologian Terpsikhore-muusan mukaan. Koska Terpsichoren läpimitta on noin 119 kilometriä, se on melko suuri asteroidivyöhykkeen kappale. Se on kuitenkin tummapintainen C-tyypin asteroidi, jonka albedo on vain noin 0,051. Osittain siksi se löytyi vasta vuonna 1864. Terpsichoren pyörähdysaika eli vuorokauden pituus sen pinnalla on noin 10,94 tuntia.
80 Sappho
80 Sappho on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi N. R. Pogson vuonna 1864. Pikkuplaneetta sai nimensä antiikin kreikkalaisen naispuolisen runoilijan, Sapfon, mukaan. Sapphon läpimitta on noin 78 kilometriä, ja se on S-tyypin asteroidi. Sapphon pyörähdysaika eli vuorokauden pituus sen pinnalla on noin 14,03 tuntia.
Kaaperi Kivialho
Alli Gabriel (Kaaperi) Kivialho, sukunimi vuoteen 1904 "Alander" (17. heinäkuuta 1884 Kisko – 28. huhtikuuta 1957 Helsinki) oli suomalainen opettaja, pankinjohtaja, kansanedustaja ja kirjailija.
Kivialhon vanhemmat olivat puuseppä Gabriel Alander ja Matilda Fredrika Hammar. Hän pääsi ylioppilaaksi 1905 ja valmistui filosofian kandidaatiksi 1909 sekä lisensiaatiksi ja tohtoriksi 1925.
Kivialho toimi Turun Sanomien päätoimittajana 1907–1908. Hän oli Parikkalan yhteiskoulussa koulun johtajana sekä historian ja suomen kielen opettajana 1911–1915, Viipurin uuden yhteiskoulun historian ja suomen kielen opettajana 1915–1919 ja Helsingin maanviljelyslyseossa historian ja suomen kielen opettajana 1919–1920 sekä kansantalouden opettajana 1920–1936.
Kivialho työskenteli pankkialalla Suomen käsityöläis-osakepankin Kallion konttorin johtajana 1920–1935. Hän oli Suomen Pankin ylikamreeri 1935–1938 ja Suomen Pankin johtokunnan jäsen 1938–1954.
Kivialho oli kansallisen edistyspuolueen kansanedustajana 1923–1924 edustaen Viipurin läänin läntistä vaalipiiriä. Hän tuli eduskuntaan Rudolf Holstin tilalle. Kivialho toimi Helsingin kaupunginvaltuutettuna ja hän oli Viennin suhdannerahaston johtokunnan puheenjohtaja sekä Siviilivirkakunnan leski- ja orpokassan johtokunnan ja Yksityiskoulujen eläkekassan johtokunnan puheenjohtaja. Kivialo kuului lisäksi muun muassa Tervakoski Oy:n ja Strömberg Oy:n johtokuntiin ja Suomen Sokeri Oy:n ja Imatran Voima Oy:n hallintoneuvostoihin.
Kivialho oli naimisissa 1911–1952 Marja Edith Charlotta Laakson kanssa ja vuodesta 1954 Vilma Ester Paanasen (ent. Liljander) kanssa.
Pekka Vilmi
Petter (Pekka) Alfred Vilmi (1. lokakuuta 1915 Simo – 16. helmikuuta 1999 Simo) oli suomalainen maanviljelijä, kunnallisneuvos ja Maalaisliitto/Keskustapuolueen kansanedustaja.
Vilmin vanhemmat olivat maanviljelijä Iisakki Robert Vilmi ja Hilja Henriika Haapaniemi. Käytyään kansakoulun hän työskenteli maa- ja metsätaloustöissä sekä viljeli omaa maatilaansa Simossa. Vilmi toimi Maaseudun nuorten liiton Peräpohjolan piirin järjestöneuvojana 1945–1950 ja Maalaisliiton Peräpohjolan piirin toiminnanjohtajana 1945–1963. Hän sai kunnallisneuvoksen arvon 1980.
Vilmi oli kansanedustajana 1963–1979 edustaen Lapin läänin vaalipiiriä. Hän tuli eduskuntaan huhtikuussa 1963 kuolleen Markus Niskalan tilalle. Vilmi oli presidentin valitsijamiehenä vuoden 1968 ja 1978 presidentinvaaleissa. Hän toimi Simon kunnanvaltuuston puheenjohtajana ja kuului Simon kunnallislautakuntaan ja kunnanhallitukseen. Vilmi kuului myös Maalaisliiton ja Keskustapuolueen puoluevaltuuskuntiin ja oli Maalaisliiton ja Keskustapuolueen Peräpohjolan piirin puheenjohtajana.
Pekka Vilmi oli naimisissa vuodesta 1942 Olga Emilia Martimon kanssa.
1193 Africa
1193 Africa on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. Jackson vuonna 1931. Pikkuplaneetta sai nimensä Afrikan mantereen mukaan, sillä tämän asteroidin löytöpaikka oli Johannesburgissa. Ennen nimeämistään Africa tunnettiin väliaikaisella tunnuksella 1931 HB.Koska African absoluuttinen magnitudi (H) on 12,2, sen läpimitta on todennäköisesti välillä 11–24 kilometriä.
Arne Grönberg
Arne Julius Grönberg (16. lokakuuta 1889 Iitti – 2. huhtikuuta 1958 Helsinki) oli suomalainen ruotsin kielellä kirjoittanut runoilija.
Mauri Kittelä
Mauri Kittelä (13. joulukuuta 1898 Nurmijärvi – 20. lokakuuta 1958) oli suomalainen näytelmäkirjailija ja suomentaja.
Tampereen Kaupunkilähetys
Tampereen Kaupunkilähetys ry on vuonna 1907 perustettu kristillinen yhdistys, joka tarjoaa palveluita paikallisesti ikäihmisille, kehitysvammaisille, mielenterveyskuntoutujille, lapsiperheille ja yksinäisille.
Tampereen Kaupunkilähetyksen toiminta alkoi vuonna 1881 yhdistykseksi järjestäytymättömänä toimintana pastori K. O. Fontellin aloittaessa pyhäkoulutyön. Tampereen Kaupunkilähetys -nimeä käytettiin säilyneiden asiakirjojen mukaan ensimmäisen kerran vuonna 1884. Toimintaa varten perustettiin yhdistys toukokuun 28. päivänä 1907.
Kaupunkilähetyksen arvot pohjaavat kristilliseen ihmiskäsitykseen, johon kuuluvat muun muassa ihmisen kuuleminen ja arvostaminen, yhteisöllisyys ja hyvän kierrättäminen. Toiminnan tavoitteena on inhimillisyyden ja yhdenvertaisuuden toteuttaminen huolenpidon ja välittämisen avulla: "Ihmisten puolesta ja heitä varten".www.puolustaja.fi
5451 Plato
5451 Plato on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä antiikin kreikkalaisen filosofin, Platonin mukaan. Ennen nimeämistään tämä asteroidi tunnettiin tunnuksella 4598 P-L. Koska Platon absoluuttinen magnitudi (H) on 14,2, sen läpimitta on todennäköisesti välillä 4–9 kilometriä. Tätä päävyöhykkeen asteroidia ei pidä sekoittaa transneptuniseen kohteeseen 134340 Pluto.
Petroskoin rautatieasema
Petroskoin rautatieasema (, ) on Venäjän Karjalan tasavallan pääkaupungissa Petroskoissa sijaitseva Venäjän rautateiden rautatieasema. Asema sijaitsee kaupungin keskustassa Lenininkadun päässä.
Asema on Murmanskin radan tärkeimpiä henkilöliikenteen asemia. Petroskoin asemalle on säännöllinen junayhteys Pietarin Laatokan rautatieasemalta ja Moskovan Leningradin asemalta, osaksi näiltä asemilta Murmanskiin liikennöivien junien myötä. Murmanskin junat tuovat myös Petroskoihin kattavia suoria junayhteyksiä Venäjän ja muun itäisen Euroopan moniin osiin.
Hallinnollisesti Petroskoin rautatieasema kuuluu Venäjän rautateiden luoteisen osan, Lokakuun rautateiden vastuualueeseen.
H’rystyna Stui
H’rystyna Petrivna Stui (, s. 3. helmikuuta 1988 Ivano-Frankivsk) on ukrainalainen pikajuoksija.
Sisäratojen EM-kilpailuissa 2011 Stui sijoittui 60 metrin juoksussa viidenneksi. Kesäuniversiadeissa 2011 hän sijoittui 100 metrin juoksussa toiseksi ja voitti 4 × 100 metrin viestijuoksussa Ukrainan joukkueessa kultaa. Daegun MM-kilpailuissa 2011 hän sijoittui 200 metrillä seitsemänneksi ja 4 × 100 metrin viestissä Ukrainan joukkueessa kolmanneksi. Helsingin EM-kilpailuissa 2012 hän sai 200 metrillä hopeaa ajalla 23,17 s.
Stui juoksi Lontoon olympialaisissa toisen osuuden Ukrainan pikaviestijoukkueessa, joka sai pronssia maansa ennätysajalla 42,04. 200 metrillä hän karsiutui välierissä. Moskovan MM-kilpailuissa 2013 hän karsiutui niin ikään 200 metrin välierissä. Zürichin EM-kilpailuissa 2014 hän sai hopeaa 4 × 400 metrin viestissä.
Stui karsiutui 200 metrin alkuerissä Pekingin MM-kilpailuissa 2015. Hän karsiutui alkuerissä 100 metrillä Rio de Janeiron olympialaisissa 2016 ja 60 metrillä Birminghamin MM-hallikilpailuissa 2018.
Stui on juossut 60 metriä aikaan 7,21 s Pariisissa 6. maaliskuuta 2011, 100 metriä aikaan 11,24 s Izmirissä 3. kesäkuuta 2014 ja 200 metriä aikaan 22,66 s Lontoossa 6. elokuuta 2012.
Matsudaira-klaani
Matsudaira-klaani oli japanilainen daimioklaani, joka julistautui Minamoto-klaanin perillisiksi. Se syntyi alun perin Matsudairan kylässä, Mikawan provinssissa. Klaani lähti huimaan nousuun 1500-luvulla, kun sitä johtanut Tokugawa Ieyasu, syntymänimeltään Matsudaira Motoyasu, perusti Tokugawa-shōgunaatin. Hän perusti omalle sukuhaaralleen Tokugawa-klaanin, mutta muut klaanin sukuhaarat pitivät Matsudaira-nimen, ja useat heistä nimitettiin shōgunaatin daimioiksi.
Mikawan provinssi
Mikawan-provinssi oli Japanin entinen provinssi, joka vastaa nykyisen Aichin prefektuurin itäistä puoliskoa. Sen rajanaapureita olivat Owarin, Minon, Sihanon ja Tōtōmin provinssit.
Provinssi oli alun perin Tokugawa Ieyasun hallinnassa ennen kuin hän siirtyi Kantōhon. Okazaki toimi alueen tärkeimpänä linnoituskaupunkina, vaikkakin myös Yoshidan linna oli välillä merkittävässä asemassa. Sittemmin aluetta hallitsi useat eri daimiot.
Sur-rur
Sur-rur on Lapualla syksyllä 1996 perustettu punkyhtye. Sur-rur julkaisi kuudennen pitkäsoittonsa "Ihmisiä nurmikolla" kesäkuussa 2016. Yhtyeen viides pidempi levy, Ajan paksu lakana (2013) julkaistiin tuplavinyylinä ja cd:nä. Sur-rurin musiikkityylissä punkrockiin sekoittuu vaikutteita mm. popista, rockista, vaihtoehtorockista, hardcore punkista, heavy rockista ja progesta. Yhtye oli ehdolla Kybä-Femman saajaksi Femmagaalassa 2014.Nykyisessä kokonpanossaan yhtye on toiminut vuodesta 2000 lähtien.
Sur-rurin ensimmäinen äänite, omakustanteena yhtyeen Repe Records -levymerkillä julkaistu kasetti, Pakko jauhaa kun elää tehtiin kesällä 1997 yhtyeen silloisella treenikämpällä työmaaparakissa, Lapualla. Kokoonpano oli tuolloin Ville Vuorenmaa - laulu/kitara, Kimmo Pohjapelto - rummut ja Pekka Tiitu - basso/laulu. Saman vuoden tammikuussa yhtye oli soittanut ensimmäisen keikkansa Lapuan lukion bändi-illassa. Toinen kasetti, Napakettu, äänitettiin talvella 1998. Samana vuonna julkaistiin Underground Kollektion Vol 0 -7" -kokoelma, jolle Sur-rur sai yhden biisin mukaan sekä Mother Goose/Sur-rur -split 7". Vuonna 1999 yhtye julkaisi ensimmäisen ep-levynsä Saatte kolme markkaa jos lähdette pois, jonka jälkeen basistiksi bändiin tuli Ville "Lare" Laurila. Sur-rur julkaisi vielä kaksi ep-levyä, Lumbago-ep ja Sur-rur ja ajatussilppurin arvoitus, ennen ensimmäistä pitkäsoittoaan, joka äänitettiin 2004 Rovaniemellä, jossa bändi tässä vaiheessa myös treenasi. Ensimmäisen nimettömän pitkäsoiton ja sitä 2007 seuranneen Uurnapölyjen paluu -albumin äänitti Tuomas Fränti.
Ville Vuorenmaa - laulu, kitara
Ville "Lare" Laurila - basso, laulu
Kimmo Pohjapelto - rummut
Okazakin linna
Okazakin linna () on japanilainen linna, jonka Saigo Tsugiyori rakennutti Okazakiin vuonna 1455. Matsudaira Kiyoyasu valloitti linnan vuonna 1524, ja vuonna 1543 linnassa syntyi Kiyoyasun lapsenlapsi Tokugawa Ieyasu. Linna tuhoutui vuonna 1873 Meiji-restauraation myötä, mutta se jälleenrakennettiin vuonna 1959.
Nykyään linnaa ympäröivä alue toimii puistona, ja esittelee paikallista historiaa. Sen alueella sijaitsee muun muassa museoita, teehuoneita sekä Ieyasun patsas.
Lentopallon miesten SM-sarjakausi 1991–1992
Lentopallon miesten mestaruussarjassa kaudella 1991-1992 pelattiin kahdeksan joukkueen runkosarja, josta 6 parasta jatkoi loppusarjaan muiden joutuessa karsintaan.
Varkauden Tarmo tuomittiin menettämään kuusi sarjapistettä joulukuussa 1991 tehdyllä liittohallituksen päätösellä. Lentopalloliitto katsoi Tarmon rikkoneen karanteenisäädöksiä hankkiessaan Esa Kokon Etelä-Kuopion Ilveksestä. Ilman pistemenetyksiä Tarmo olisi jälleen ollut mitalitaisteluissa mukana, nyt se joutui karsimaan sarjapaikastaan.
Jatkosarjaan annettiin lähtöpisteitä runkosarjan perusteella 6-4-3-2-1-0.
Varkauden Tarmo säilyi SM-sarjassa, johon myös Metso-Lentis nousi. Etta putosi ykkössarjaan.
Karanteenisotkujen ja urheilullisen alamäen myötä taloudellisesti vaikeaan tilanteeseen joutuneen Tarmon sarjapaikka annettiin Paterin käyttöön. Pateri oli Tarmon ja Pieksämäen NMKY:n pelaajista koottu yhteisseura, joka vuokrasi varkautelaispelaajat Tarmon lentopallon tuki ry:ltä.
(233961) 2010 AA3
(233961) 2010 AA (kirjoitetaan myös (233961) 2010 AA3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Koska 2010 AA:n absoluuttinen magnitudi (H) on 15,7, sen läpimitta on todennäköisesti välillä 2–5 kilometriä.
Hassan Sesay (jalkapalloilija, 1987)
Hassan Mila Sesay (s. 22. lokakuuta 1987 Freetown, Sierra Leone) on sierraleonelainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan vasen laitapuolustaja tai laitalinkki.
Freetownissa syntyneen Sesayn kasvattajaseura Sierra Leonessa oli Freetownin suurseura East End Lions. Hän pelasi myöhemmin pääsarjaurallaan toisessa Freetownin suurseurassa Mighty Blackpoolissa. Sesay pelasi vuodesta 2003 vuoteen 2006 Ports Authorityssa. Tammikuussa 2006 hän siirtyi HJK:n farmijoukkue Klubi 04:seen, jossa hän pelasi 16 ottelua maaleitta. Sesay pelasi seurassa vuoden, kunnes siirtyi Ykkösen Atlantikseen, jossa hän pelasi 20 ottelua tehden kolme maalia.
Joulukuussa 2007 Sesay teki kauden 2008 kattavan sopimuksen Veikkausliigaseura KuPSn kanssa. Hän debytoi Veikkausliigassa sarjan avauskierroksella 27. huhtikuuta 2008 ottelussa TPS:ää vastaan. Sesay pelasi seurassa laitapelaajana 17 ottelua. Sesay kävi toukokuussa polvioperaatiossa, joka piti hänet sivussa tovin. Joulukuussa 2008 Sesay siirtyi kaksivuotisella sopimuksella Ruotsin Allsvenskaniin Örebrohon. Huhtikuussa 2010 Sesay siirtyi kaksivuotisesta sopimuksesta huolimatta Ykköseen Viikingkeihin kaudeksi 2010. Hänen rooli seurassa oli pelata lähinnä vasempana laitapuolustajana. Joulukuussa 2010 Sesay teki seuran kanssa yksivuotisen jatkosopimuksen.
Elokuun 2011 lopussa Sesay siirtyiloppukaudeksi 2011 Veikkausliigassa pelanneeseen MYPAa.
Kaudeksi 2014 Sesay solmi sopimuksen Veikkausliiga-joukkue FC Lahden kanssa.
Sesay on edustanut Sierra Leonea maajoukkuetasolla. Vuonna 2003 hän osallistui Sierra Leonen juniorimaajoukkueen kanssa Suomessa järjestettyihin alle 17-vuotiaiden MM-kilpailuihin, jossa hän pelasi kaikki kolme alkulohkon ottelua. Sesay on pelannut A-maajoukkueessa viisi ottelua ja viimeistellyt niissä kaksi maalia.
Hassan Sesay
Hassan Sesay on seuraavien henkilöiden nimi:
Melanesianparatiisipeippo
Melanesianparatiisipeippo ("Erythrura cyaneovirens") on Samoan saarilla esiintyvä paratiisipeippoihin kuuluva lintu.
Melanesianparatiisipeipolla on punainen pää.
Melanesianparatiisipeippo munii yleensä 3-4 munaa. Poikaset ovat 16 viikon sisällä tarpeeksi vanhoja lähtemään pesästä.
83982 Crantor
83982 Crantor on kentaureihin kuuluva Pikkuplaneetta, joka kiertää Aurinkoa aurinkokunnan ulko-osissa. Crantorin löysi Near-Earth Asteroid Tracking-ohjelma, (lyhenne: NEAT) vuonna 2002. Pikkuplaneetta sai nimensä kreikkalaisen mytologian lapiitti Krantorin mukaan. Ennen nimeämistään Crantor tunnettiin tunnuksella 2002 GO9. Koska Crantorin absoluuttinen magnitudi (H) on 8,4724, sen läpimitta on todennäköisesti välillä 50–120 kilometriä. Crantorin pyörähdysaika eli vuorokauden pituus sen pinnalla on noin 13,94 tuntia.
Paul Mambe Mukanga
Paul Mambe Mukanga (13. huhtikuuta 1929 – 26. tammikuuta 2004) oli kinshasankongolainen roomalaiskatolinen piispa. Hänet vihittiin papiksi 28. joulukuuta 1957 ja nimitettiin Kindun hiippakunnan piispaksi 15. maaliskuuta 1979. Piispaksi vihkiminen seurasi 24. kesäkuuta. Pääkonsekraattorina toimi Aloys Mulindwa Mutabesha Mugoma Mweru, jota avustivat Albert Tshomba Yungu ja Tharcisse Tshibangu Tshishiku.
Mambe Mukanga johti hiippakuntaansa, kunnes kuoli 74 vuoden iässä.
Aloys Mulindwa Mutabesha Mugoma Mweru
Aloys Mulindwa Mutabesha Mugoma Mweru (1922 – 21. elokuuta 1997) oli kinshasankongolainen roomalaiskatolinen arkkipiispa. Hänet vihittiin papiksi 24. huhtikuuta 1954 ja nimitettiin Bukavun arkkihiippakunnan arkkipiispaksi 18. joulukuuta 1965. Piispaksi vihkiminen seurasi 20. maaliskuuta 1966. Pääkonsekraattorina toimi Joseph Mikararanga Busimba, jota avustivat Danilo Catarzi ja Gabriel Ukec.
Mulindwa Mutabesha Mugoma Mweru erosi tehtävistään 15. syyskuuta 1993.
Nicolas Djomo Lola
Nicolas Djomo Lola (s. 3. heinäkuuta 1944) on kinshasankongolainen roomalaiskatolinen piispa. Hänet vihittiin papiksi 20. elokuuta 1972 ja nimitettiin Tshumben hiippakunnan piispaksi 20. toukokuuta 1997. Piispaksi vihkiminen seurasi 9. marraskuuta. Pääkonsekraattorina toimi Faustino Sainz Muñoz, jota avustivat Godefroid Mukeng'a Kalond ja Paul Mambe Mukanga.
Ingvill Måkestad Bovim
Ingvill Måkestad Bovim (s. 7. elokuuta 1981) on norjalainen keskimatkojen juoksija.
Bovim sijoittui 800 metrin juoksussa kahdeksanneksi alle 20-vuotiaiden MM-kilpailuissa 1998. Barcelonan EM-kilpailuissa 2010 Bovim jäi alkueriin 1 500 metrillä ajalla 4.07,49. Sisäratojen EM-kilpailuissa 2011 Bovim jäi samalla matkalla myös alkueriin. Daegun MM-kilpailuissa 2011 hän selviytyi loppukilpailuun, jossa sijoittui kuudenneksi ajalla 4.06,85.
Bovimin ennätys 1 500 metrillä on 4.02,20, jonka hän juoksi Rietissä elokuussa 2010. 800 metriä hän on juossut parhaimmillaan Norjan ennätysaikaan 1.59,82 Zagrebissa syyskuussa 2010.
Mindanaonparatiisipeippo
Mindanaonparatiisipeippo ("Erythrura coloria") on Filippiineillä (lähinnä Mindanaossa) esiintyvä uhanalainen paratiisipeippoihin kuuluva lintu.
Mindanaonparatiisipeipon pää on väritykseltään pääosin sininen, mutta korva-aukkojen alue on punainen. Mindanaonparatiisipeipon pyrstö on punainen ja muuten lintu on vihreä.
Mindanaonparatiisipeippo elää metsässä tai sen laidalla.
7066 Nessus
7066 Nessus on kentaureihin kuuluva pikkuplaneetta, joka kiertää Aurinkoa aurinkokunnan ulko-osissa. Nessus löydettiin Spacewatch-ohjelmalla vuonna 1993. Nessus sai nimensä kreikkalaisen mytologian Nessos-kentaurin mukaan. Ennen nimeämistään pikkuplaneetta tunnettiin väliaikaisella tunnuksella 1993 HA2. Koska Nessuksen absoluuttinen magnitudi (H) on 9,6, sen läpimitta on todennäköisesti 35–75 kilometriä.
Joseph Mikararanga Busimba
Joseph Mikararanga Busimba (1912 – 7. syyskuuta 1974) oli kinshasankongolainen roomalaiskatolinen piispa. Hänet vihittiin papiksi 15. elokuuta 1940 ja nimitettiin Goman hiippakunnan piispaksi 1. maaliskuuta 1960. Piispaksi vihkiminen seurasi 8. toukokuuta. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.
Busimba osallistui Vatikaanin toiseen kirkolliskokoukseen ja toimi hiippakuntansa johdossa kuolemaansa saakka.
Redmond Barry
Sir Redmond Barry (7. kesäkuuta 1813 Ballyclough, Corkin kreivikunta, Irlanti – 23. marraskuuta 1880 Melbourne, Victoria) oli irlantilainen tuomari, joka vaikutti australialaisen Victorian osavaltion varhaisiin kehitysvaiheisiin.
Barry valmistui Dublinin Trinity Collegesta vuonna 1837. Isänsä kuoleman jälkeen Barry muutti Irlannista Australiaan, sillä hän ei katsonut Irlannin tarjonneen hänelle työmahdollisuuksia. Barry saapui Sydneyyn laivalla 1. syyskuuta 1839. Kartoitettuaan työmahdollisuuksia Uudessa Etelä-Walesissa ja Van Diemenin maassa hän muutti hiljattain perustettuun Port Phillipin siirtokuntaan eli Melbourneen, jonne hän jäi asumaan loppuelämäkseen.
Vuonna 1846 Barry tapasi Louisa Barrow’n ja aloitti hänen kanssaan suhteen, joka kesti Barryn kuolemaan asti. He saivat neljä lasta mutta eivät koskaan menneet naimisiin.
Barry toimi Victorian korkeimman oikeuden tuomarina vuodesta 1852 alkaen. Vuonna 1853 Barry nimitettiin Melbournen yliopiston ensimmäiseksi kansleriksi. Hän jatkoi virassa kuolemaansa saakka. Barry oli perustamassa Melbourneen yleistä kirjastoa, josta kehittyi aikanaan Victorian osavaltionkirjasto (). Barry tunnettiin myös aktiivisena hyväntekijänä ja kulttuurin harrastajana.
Vuonna 1855 Barry istui tuomarina Eurekan kapinan jälkeisessä oikeudenkäynnissä, ja vuonna 1880 Barry tuomitsi Ned Kellyn kuolemaan.
Barry kuoli lyhyen sairauden jälkeen 23. marraskuuta 1880, vain 12 päivää Ned Kellyn teloituksen jälkeen.
François-Xavier Maroy Rusengo
François-Xavier Maroy Rusengo (s. 1. syyskuuta 1956 Bukavu) on kinshasankongolainen roomalaiskatolinen arkkipiispa. Hänet vihki papiksi Bukavun arkkihiippakuntaan Aloys Mulindwa Mutabesha Mugoma Mweru 19. elokuuta 1984. Hänet nimitettiin 22. marraskuuta 2004 Bukavun vihkipiispaksi ja Thucca in Mauretanian titulaaripiispaksi. Piispaksi vihkiminen seurasi 16. tammikuuta 2005. Pääkonsekraattorina toimi Giovanni d'Aniello, jota avustivat Frédéric Etsou-Nzabi-Bamungwabi ja Charles Kambale Mbogha.
Maroy Rusengo sai 26. huhtikuuta 2006 nimityksen Bukavun arkkipiispaksi, jonka virkaan hänet asetettiin 18. kesäkuuta.